Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 64/12/7707	Prešov, 27.4.2012
EEČ : 2-58-163-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Prešov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že dňa 07. 10. 2011 asi o 02.00 hod. v Prešove, na Ul. Slovenskej, na mieste prístupnom verejnosti, pred barom IRISH PUB, bezdôvodne, pod vplyvom alkoholu fyzicky napadol XXXXX, ktorého raz päsťou udrel do oblasti tváre, čím mu spôsobil zlomeninu nosových kostí s posunom úlomkov a krvácaním z nosa, ktoré zranenie si podľa  odborného vyjadrenia znalca z odboru zdravotníctvo vyžaduje liečenie spojené s práceneschopnosťou v trvaní 14 - 18 dní.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
XXXXX
Odôvodnenie:
Uznesením OO PZ XXXXX - sever ČVS: ORP-2586/SE-PO-11 zo dňa 09. 01. 2012 bolo začaté trestné stíhanie a uznesením zo dňa 23. 02. 2012 bolo vznesené obvinenie XXXXX pre trestný čin ublíženia na zdraví podľa § 156 ods. 1 Tr. zákona spáchaného v jednočinnom súbehu s trestným činom výtržníctva podľa § 364 ods. 1 písm. a/ Tr. zákona na tom skutkovom základe, ako je to uvedené vo výrokovej časti tohto uznesenia.
	Obvinený XXXXX pri svojom výsluchu do zápisnice pre vyšetrovateľom priznal, vyhlásil, že sa uvedeného konania dopustil, svoje konanie oľutoval. Z č.l. 56 vyšetrovacieho spisu vyplýva, že obvinený a poškodený  uzavreli dohodu o splácaní spôsobenej škody.
	Obvinený po poučení o podmienkach podmienečného zastavenia trestného stíhania uviedol, že súhlasí s tým, aby trestné stíhanie bolo podmienečne zastavené, keďže prehlásil, že stíhaný skutok spáchal a svoje konanie oľutoval.
	Z odpisu  z registra trestov vyplýva, že obvinený v posledných 10-tich rokoch súdne trestaný nebol a v mieste bydliska je hodnotený všeobecne.
	Podľa § 216 ods. 1 Tr. zákona v konaní o prečine, na ktorý zákon ustanovuje trest odňatia slobody, ktorého horná hranica neprevyšuje  päť rokov, môže prokurátor so súhlasom obvineného, po vznesení obvinenia do podania obžaloby podmienečne zastaviť trestné stíhanie, ak obvinený

a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
b)	nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa § 216  ods. 2 Trestného poriadku v uznesení o podmienečnom zastavení trestného stíhania sa určí skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Vzhľadom na vyššie uvedené, keďže boli splnené podmienky na podmienečne zastavenie trestného stíhania , bolo trestné stíhanie vedené proti obv. Stredňákovi podmienečne zastavené a bola mu určená skúšobná doba v trvaní 12 mesiacov.
	Obvineného zároveň poučujem, že ak v priebehu skúšobnej doby bude viesť riadny život a splní obmedzenie spočívajúce v zákaze požívania alkoholických nápojov rozhodnem, že sa osvedčil. Inak bude rozhodnuté, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať do troch dní odo dňa jeho oznámenia na Okresnú prokuratúru v Prešove. O sťažnosti rozhodne Krajská prokuratúra v Prešove. Sťažnosť má odkladný účinok

JUDr. Beáta Vandžurová-Nehilová
prokurátorka